En fiskekutters fangst har dagen igennem spredt skræk og rædsel i Ålbæk Bugt. Nu er alarmen afblæst.

En stor bombealarm blev udløst, da fiskekutteren Karen Mørk tidligere på dagen trak en mine op sammen med fiskegarnet. Det troede man i hvert fald. Søværnets Minørtjeneste oprettede en sikkerhedszone på en sømil rundt om båden for at sikre andre både, hvis minen skulle detonere. Efter Minørtjenesten kom frem viste det sig dog, at det hele var forgæves. Minen var ikke en mine fra 2. Verdenskrig som først antaget. I stedet var der tale om en helt og aldeles harmløs bøje. Dermed er aktionen afblæst, og alle ombord på Karen Mørk kan ånde lettede op.